open-index/open-wikipedia-markdown huggingface dataset:
Nes Ski- og Sykkelanlegg

**Nes Ski- og Sykkelanlegg** ligger i Fenstad i Nes kommune i Akershus. Anlegget eies og drives av *Stiftelsen Nes Skianlegg* (etablert i 1992), og brukes blant annet av Nes Ski og Nes Sykkelklubb.

Andre klubber som inngår i stiftelsen inkluderer Fenstad Skiklubb, Fenstad Sportsklubb, Haga Idrettsforening, Halmsås & Omegn Skilag, Hvam Idrettslag, Raumnes & Årnes Idrettslag og Vormsund Skiklubb.

## Fasiliteter
* Langrennsløyper (1, 2, 3 og 5 km) &ndash; godkjent av det internasjonale skiforbundet (FIS)
* Rulleskiløype (1,3 km)
* Hoppbakke (K15)
* Snøbrettbakke
* Kunstsnøanlegg
* Rundbane sykkelløype

## Arrangementer
* Skandinavisk Cup (2006)
* Verdenscupfinale IPC (2008)
* Hovedlandsrennet (2010) 
* COC Norgescup senior 2012
* Statoil Norgescup junior med NM sprint 2015
* Equinor Norgescup junior 2017
* Equinor Norgescup senior 2019
* Skandinavisk Cup 2020

## Eksterne lenker
* 
*
Francis Pym

**Francis Leslie Pym**, baron Pym, (1922–2008) var en britisk konservativ politiker som var medlem av det britiske kabinettet, blant annet som utenriksminister. 

## Liv og virke
### Bakgrunn
Francis Pym var etterkommer av parlamentsmedlemmet John Pym. Hans far, Leslie Pym, var likeledes Member og Parliament (MP) og dennes far Walter Pym, var anglikansk biskop av Bombay.

Francis Pym ble utdannet ved Eton og Magdalene College i Cambridge. Under den andre verdenskrig tjenestegjorde han som kaptein i Nord-Afrika og Italia, og ble tildelt Military Cross. 

Etter krigen arbeidet han som managementdirektør og landeier, og ble formann for Herefordshire County Council.

### Politiker
Pym gjorde i 1959 et mislykket forsøk på å komme inn i Underhuset – han stod til valg for velgkretsen Rhondda West, men tapte. Han lyktes derimot i 1961, da han ble valgt inn som representant for valgkretsen Cambridgeshire. 

Pym innehadde flere sentrale posisjoner, blant annet som forsvarsminister og leder for Underhuset før han i 1982 ble utnevnt til utenriksminister.  

Pym markerte seg som en mer sentrumsorientert og moderat politiker enn Margaret Thatcher. Pym var en leder blant sine partifeller i så måte. Disse motstandere av thatcherismen ble kalt Wets. Under valgkampanjen i 1983 sa han til BBCs program *Question Time* at «I det store og hele produserer ikke valgskred særlig vellykkede regjeringer». Dette tok Margaret Thatcher offebtlig avstand fra, og han ble sparket som uteniksminister etter valget.

Kort etter dannet han en konservativ pressgruppe kalt *Conservative Centre Forward* for å fremme mer sentrumsorienterte «One Nation» politiske standpunkter. Men med Thatcher på høyden av sin makt førte ikke dette frem.

Han sluttet i parlamentet i forbindelse med valgene i 1987 og ble adlet som life peer som baron Pym samme år. 

Han publiserte boken *The Politics of Consent* i 1984; boken handler om The Wets' opposisjon til Margaret Thatcher, både hva angikk lederstil og politikk.

## Referanser


## Eksterne lenker
* 
*
Markmalurt

**Markmalurt** (*Artemisia campestris*) er en plante i korgplantefamilien.

## Utseende
Markmalurt er i nær slekt med den kjente planta burot, og kan se ut som en mindre utgave av denne. En viktig forskjell er imidlertid at markmalurt har mye tynnere, nærmest trådaktige blader.

Arten vokser på en svakt tueforma måte, med svært flikete grunnblader. stenglene blir opptil 80 cm lange, men som regel er de kortere. Blomsterstanden er lang og klaseforma, med mange små, uanselige korger.

## Forekomster i Norge
Markmalurt er i Norge en kalkkrevende og varmekjær art. I tillegg forekommer den stort sett bare på tørrbakker og tørrberg. Den er derfor relativt uvanlig, og en typisk representant for det sørøstlige steppeelementet i norsk flora.

Utbredelsen til markmalurt begrenser seg stort sett til det sørlige Østlandet, med en utløper sør til Kristiansand. Arten holder seg for det meste til kambrosilur-bergartene i Oslofeltet, og går nord til Hamar i Hedmark og Gran i Oppland.

## Referanser


## Eksterne lenker
*
John Anderson (friidrettsutøver)

**John Franklin Anderson** (født 4. juli 1907, død 11. juli 1948) var en amerikansk diskoskaster.

Han konkurrerte for USA i OL 1932 i Los Angeles, og vant gullmedaljen foran landsmannen Henri LaBorde og Paul Winter fra Frankrike.
## OL-medaljer
* 1932  Los Angeles -  **Gull** i friidrett, diskoskast

## Eksterne lenker
*
Ken Carpenter

**William Kenneth «Ken» Carpenter** (født 19. april 1913, død 15. mars 1984) var en amerikansk diskoskaster.
 
Ken Carpenter hadde verdens lengste diskoskast i 1936 (53,08&nbsp;m) og i 1937 (51,67&nbsp;m).

Under OL 1936 i Berlin satte Carpenter ny olympisk rekord med et kast på 50,46&nbsp;m, og tok dermed gull foran landsmannen Gordon Dunn og italieneren Giorgio Oberweger.
## OL-medaljer
* 1936  Berlin -  **Gull** i friidrett, diskos  USA

## Referanser


## Eksterne lenker
*
Mathematica

**Mathematica** er et program fra Wolfram Research for å løse og visualisere matematiske problemer. Programmet kan  integrere, derivere, løse likninger m.m, både symbolsk og numerisk. Du kan også manipulere matematiske regnestykker i sanntid og visualisere funksjoner i 2D og 3D.  I 2007 lanserte Wolfram en nytt nettsted Wolfram Demonstrations Project, der brukere kan laste opp egne animasjoner som andre kan ta del av gjennom å bruke Wolfram Mathematica Player. 

(For å kjøre kommandoene trykk shift + enter.)

For å *derivere* en funksjon, bruk **D[funksjon, variabel]**:

D[3x^2+Exp[2y], x]

For å *integrere* en funksjon, bruk **Integrate[funksjon, variabel]**:

Integrate[1/(x^3 + 1), x]

For å *manipulere* matematiske regnestykker og grafer i realtid, bruk **Manipulate[funksjon, variabel]**:

*k* er en variabel som kan variere mellom 1 og 15.

## Referanser


## Eksterne lenker
*
Spotlight (dataprogram)

**Spotlight** er en søkemotor i Apples operativsystem. Spotlight ble introdusert sammen med Mac OS X Tiger 2005. Spotlight merker automatisk når du legger til nye filer og indekserer metadatainnholdet i filene. Dermed er Spotlight alltid oppdatert og klar til å gi deg nøyaktige resultater. Man kan søke etter alt fra hendelser i iCal-kalenderen til tekstinnhold i PDF-filer. 

Søkemotoren ble oppdatert i Mac OS X Leopard. Nå  går det enda raskere å søke og mulighet for å søke på maskiner i nettverket i tillegg mulighet for å regne enkle mattestykker i søkefeltet. Man kan også bruke + og – for å søke mer nøyaktig.
## Eksterne lenker
*
Hal Connolly

**Harold Vincent «Hal» Connolly** (1931&ndash;2010) var en amerikansk sleggekaster. Han vant gull under OL 1956 i Melbourne.

Connolly deltok i fire OL fra 1956 til 1968, men vant ikke flere medaljer enn gullmedaljen fra Melbourne. Han ble amerikansk mester hele 12 ganger, og satte sju verdensrekorder i løpet av karrieren. 

Connolly var født 1. august 1931 i Somerville i Massachusetts. Han var gift med diskoskasteren Olga Fikotová fra 1957. Han døde 18. august 2010 i Baltimore County i Maryland.

## OL-medaljer
* 1956  Melbourne -  **Gull** i friidrett, sleggekast  USA

## Referanser


## Eksterne lenker
*
Patrick Ryan (sleggekaster)

**Patrick James «Paddy» Ryan** (født 4. januar 1883 i Limerick, død 13. februar 1964), var en amerikansk sleggekaster. Han vant gull under OL 1920 i Antwerpen.

Patrick Ryan emigrerte fra Irland til USA i 1901, for å arbeide i New York-politiet. Fra 1913 til 1921 vant han åtte amerikanske mesterskap i sleggekast. Under OL 1920 i Antwerpen feiret han karrierens største triumf ved å ta gull i spesialøvelsen. I tillegg tok han sølv i vektkasting (56 pund).

## OL-medaljer
* 1920  Antwerpen -  **Gull** i friidrett, sleggekast  USA
* 1920  Antwerpen -  Sølv i friidrett, vektkast  USA

## Referanser


## Eksterne lenker
*
Władysław Komar

**Władysław Komar** (født 11. april 1940 i Kaunas, død 17. august 1998) var en polsk friidrettsutøver.

Han vant gull i kulestøt under OL 1972 i München. Fra før av hadde han to EM-bronsemedaljer, fra Budapest 1966 og Helsingfors 1971.

Etter OL-gullet fra München var Komar en av Polens mest populære sportsutøvere. Hans humor og karisma gjorde ham senere til en populær skuespiller, og i tillegg arbeidet han som TV-kommentator.

Komar omkom i en bilulykke i 1998, sammen med stavhopperen Tadeusz Ślusarski.

## Referanser


## Eksterne lenker
* 
* 
*
Kattefot

**Kattefot** (*Antennaria dioica*) er en plante i korgplantefamilien.

## Utseende
Kattefot er særbu. Det vil si et individ av kattefot kun har hann- eller hunnblomster. Selve blomstene hos kattefot er ordnet i små, puteforma klaser som ligner på poten til en katt &ndash; derav navnet. Kattefotkorger har lyse korgdekkblader, i motsetning til andre norske kattefotarter.

Kattefot vokser i bestand, kjennetegnet av tette matter med sølvaktige, små, avlangt runde blader. Vekstformen kommer av at bladrosettene danner små utløpere, som igjen danner nye bladrosetter. Blomsterstenglene blir ikke høye, rundt 15&ndash;20&nbsp;cm.

## Forekomster i Norge
Arten hører først og fremst til tørr, nitrogenfattig kulturmark, gjerne naturbeitemark eller gjengroende slåtteenger. På grunn av dette har kattefot gått noe tilbake i nyere tid. Kattefot går også et godt stykke opp i fjellet, der den møter sin nære slektning fjellkattefot.

Utbredelsen til kattefot i Norge er stor, og den vokser fra Lindesnes i sør til Nordkapp i nord. Således kan ikke kattefot regnes som noen sjelden art.

## Synonymer
Kattefot kalles iblant også *harelabb*.

## Eksterne lenker
*
Vladimir Kiseljov

**Vladimir Viktorovitsj Kiseljov** (russisk Владимир Викторович Киселёв, født 1. januar 1957 i Myski i Kemerovo oblast i RSFSR i Sovjetunionen, død 7. januar 2021 i Krementsjuk i Poltava oblast i Ukraina) var en ukrainsk friidrettsutøver, som representerte Sovjetunionen.

Kiseljov vokste opp i Krementsjuk i Ukraina. Hans største internasjonale suksess var seieren under OL 1980, der han satte ny olympisk rekord med 21,35&nbsp;m i sitt siste forsøk. På andreplass kom den tidligere verdensrekordinnehaveren Aleksandr Barysjnikov med 21,08&nbsp;m, foran den nåværende verdensrekordinnehaveren Udo Beyer med 21,06&nbsp;m.

## Referanser


## Litteratur
* Ekkehard zur Megede: *The Modern Olympic Century 1896-1996 Track and Fields Athletics*, Berlin 1999, utgitt av Deutsche Gesellschaft für Leichtathletik-Dokumentation e.V.
 
## Eksterne lenker
*
Svein Enok Nørstebø

**Svein Enok Nørstebø** (født 1972) er en norsk ishockey-spiller som var aktiv på profesjonelt nivå fra 1988 til 2004.

Nørstebø begynte som barnespiller rundt 1980 for idrettsklubben Leik på Korsvegen. I 1988 gikk han over til førstedivisjonslaget Trondheim ishockeyklubb (TIK) hvor han hadde sin debutkamp mot Vålerenga. Etter TIK spilte han for Lillehammer Ishockeyklubb, Bad Nauheim (Tyskland) og Linköping (Sverige). I 2010 gjorde han et kort comeback for Rosenborg for å hjelpe klubben opp i GET-ligaen og dermed få Trondheim tilbake på hockeykartet. Han spilte ni sesonger i Trondheim Ishockeyklubb 

Nørstebø har spilt 76 landskamper, og fikk gullklokka etter passerte 75. Han har deltatt i ni VM-turneringer, samt i Vinter-OL på Lillehammer.

Han har spilt om lag 700 offisielle kamper for klubb- og landslag.

I 1999 ble han tildelt Gullpucken, en æresbevisning som tildeles årets beste ishockeyspiller på norske klubb- og landslag. Han var den første fra Trøndelag som fikk denne utmerkelsen.

Han er far til ishockeyspilleren Mattias Nørstebø.

## Utmerkelser

;Norge

;Ishockey-VM

## Klubbstatistikker
### Klubbkarriere

### Landslagskarriere

## Referanser


## Eksterne lenker
*
Edward Geoffrey Smith-Stanley, 14. jarl av Derby

**Edward Geoffrey Smith Stanley**, 14. jarl av Derby, (født 29. mars 1799, død 23. oktober 1869) var en britisk konservativ politiker og tre ganger britisk statsminister. Han er den personen som lengst har vært leder i det konservative partiet.

Han var kjent før 1834 som Edward Stanley og fra 1834 til 1851 som lord Stanley, og siden også som lord Derby. Han har hatt tilknytning til begge de ledende partiene i Storbritannia, Whig og Tory. Han er en av kun fire britiske statsministre som har tre eller flere adskilte perioder i posisjon. Han satt for periodene 1866 til 1868, 1858 til 1859, og 1852 til 1852. Imidlertid varte hans perioder alle mindre enn to år, og talt regnet 3 år og 280 dager. Tidlig i 1852 ga Wellington, seierherren fra Waterloo, da svært tunghørt, Derbys første regjering dens tilnavn ved å rope «Who? Who?» (Hvem? Hvem?) da listen over de uerfarne regjeringsmedlemmene ble lest opp i Overhuset.

Derbys tre fremste handlinger var *Reform Act* av 1867, en lov som økte antallet britiske menn som kunne stemme ved parlamentsvalg ved ikke lenger utelukke arbeiderklassen; *India Bill* av 1858, som overførte kontrollen over Det britiske ostindiske kompani til Kronen (den britiske staten); og *Jews Relief Act* av 1858, som fjernet forbudet mot at jøder kunne sitte i det britiske parlamentet. Historikeren Frances Walsh mente at «hans største prestasjon var skape det moderne konservative parti innenfor rammene av Whig-konstitusjonen, skjønt det var Disraeli som hevdet å ha gjort det.»

## Referanser


## Eksterne lenker
* 
* 
* 
* More about The Earl of Derby, nettstedet til Downing Street 10.
FREDERIC

**FREDERIC** (startet 15. august 1958 på Kjeller, museumsgjenstand 1965) var en norsk datamaskin av typen Mercury Ferrante, derav navnet (*Ferranti Rapid Electronic DEfense Research Institute Computer*. Navnet kommer også av fornavnet til Forsvarets forskningsinstitutt daværende leder Fredrik Møller, såvel som fornavnet til han som bygget maskinen.

Den var kontrahert av Forsvarets forskningsinstitutt (1953) og bygd fra 1953 til 1956 under ledelse av professor Frederic Calland Williams (1911–1977) fra University of Manchester, også et opphav til navnet FREDERIC. F. C. Williams var kjent som en av de første som utviklet maskiner som kjørte lagrede program (Manchester Mark I).  Den (FREDERIC) ble etter byggingen, levert i pakker i løpet av 1957 og satt sammen, den tok mye plass. Ved  oppstarten 1958 var FREDERIC en av datidens kraftigste datamaskin i Europa.

Grunnet manglende programvare ble det utviklet en rekke innovative programsystemer i den tidlige fasen, blant andre Ole-Johan Dahls språk, MAC, som var en forløper for det viktige språket ALGOL. Maskinen ble ellers brukt til simulering av krig og vassdragsføring, og andre problemstillinger, som det å beregne andelen muggsopp for tilsetningen i Jarlsbergost.  Den hadde «1000 ord primærminne og 16000 ord sekundærminne, og kunne regne 100 ligninger med 100 ukjente i løpet av syv minutt».

## Publikasjoner
*Ole-Johan Dahl og Jan Garwick, *Programmer's handbook for the Ferranti mercury Computer Frederic at the Norwegian Defense Research Establishment*, Forsvarets forskningsinstitutt, 1962. – 117 sider.

## Referanser
Edward Stanley, 11. jarl av Derby

**Edward Stanley, 11. jarl av Derby** (født 27. september 1689, død 22. februar 1776), var en britisk adelig og politiker. Hans datter, Charlotte Stanley, var gift med general John Burgoyne. Han ble etterfulgt som jarl av sin sønnesønn Edward Smith-Stanley, da sønnen, James døde før ham.

Hans tippoldebarn, Edward Geoffrey Smith Stanley, 14. jarl av Derby, var tre ganger Storbritannias statsminister.

## Referanser


## Eksterne lenker
*
Edward Henry Stanley, 15. jarl av Derby

**Edward Henry Stanley, 15. jarl av Derby,**  (født 21. juli 1826, død 21. april 1893 i Knowsley) var en britisk politiker og to ganger Storbritannias utenriksminister. 

Hans far, Edward Geoffrey Smith Stanley, 14. jarl av Derby var tre ganger Storbritannias statsminister. Han var eldste bror var Frederick Arthur Stanley, 16. jarl av Derby. Edward Henry Stanley satt i parlamentet 1848-1869, han representerte det konservative partiet.  Han var utenriksminister 1866-1868 og 1874-78, han hadde også perioder med andre ministerposter som f.eks koloniminister. Etter å ha avsluttet sin politiske karriere ble han rektor for Universitetet i Glasgow og senere rektor ved universitetene i Edinburgh og London.

Derby ble rammet av den store influensaepidemien i 1891. Han kom seg aldri og døde i Knowsley, 66 år gammel.
## Referanser


## Eksterne lenker
* 
*
Jonny Hansen

**Jonny Hansen** (født 1952) er en norsk pressemann fra Tromsø. Han har vært ansvarlig redaktør/sjefredaktør i både *[[Nordlys (avis)|Nordlys]]* og *[[Bladet Tromsø]]*.

Han begynte sin aviskarriere i *Bladet Tromsø* i 1970 og gikk til *Nordlys* som leder for byredaksjonen i 1978. Han ble etter hvert reportasjesjef, ansvarlig for det nye helgemagasinet og avisas første desksjef. Hansen ble sjefredaktør i *Nordlys* i 1997, som den første uten tilknytning til Arbeiderpartiet, og samtidig konstituert som administrerende direktør fra 2000 til 2001.

I 2002 sluttet Hansen i *Nordlys* og gikk til en redaktørstilling i *Bladet Tromsø*, som etter hvert skiftet navn til *iTromsø*. Han var ansvarlig redaktør fra 2007 til 2009 og konstituert som ansvarlig redaktør og administrerende direktør i samme avis fra 2014 og frem til han gikk av med pensjon i 2015.

Han har hatt verv i mediebedrifter og i pressens organisasjoner, men også innen kultur og idrett. Han har fremfor alt engasjert seg i Idrettsforeningen Fløya, der han selv spilte på fotballaget som ungdom.

## Bibliografi
Hansen har skrevet en rekke lokalhistoriske bøker:
* *Du grønne glitrende*. IF Fløyas historie, 1993.
* *I futtbollens tjeneste*. Troms Fotballkrets historie, 1994.
* *Rød-hvit fotballglede*. Medforfatter til Tromsø Idrettslags historie, 1995.
* *Kongelig byhistorie*, 2002.
* *80 år på glattisen*. Tromsø Skøyteklubbs historie, 2004.
* *Minner i stein*. Historiene bak statuer, byster og minnesmerker i Tromsø, 2005.
* *Min barndoms paradis*. Minner fra 1960-tallets Tromsø, 2011
* *Grønn og glitrende*. IF Fløya 90 år. 2012
* *Gull, sølv og begeistring. Tromsøidrettens historie 1843-2014*, 2014
* *Leken som ble magisk. Høydepunkter i nordnorsk fotball gjennom 110 år*, 2015
* Skarphallen - stadion og storstue i 30 år, 2016
* *Takk for det gamle*. Medforfatter og redaktør for årboken for Tromsø som er gitt ut i 2003, 2004, 2005, 2006, 2007, 2008, 2009, 2010, 2011, 2012, 2013, 2014 og 2015.

## Utmerkelser
* Fløyamedaljen i gull, for hans innsats for Idrettsforeningen Fløya (2002).
* Troms Fotballkrets hederstegn for administrativ innsats og tjeneste (2016).
* Nominert til Årets tromsøværing (2013) for sitt byhistoriske engasjement.

## Referanser
The Rising Tied

***The Rising Tied*** er et album fra Fort Minor. CD-en fikk to hits: «Where'd You Go» og «Remember the Name». Mike Shinoda, rapperen fra Linkin Park, startet bandet Fort Minor. Jay-Z produserte albumet sammen med Mike Shinoda. «Where'd You Go» er en alternativ hiphop-sang der Mike Shinoda og Holly Brook synger sammen. «Remember the Name» er sunget av Mike og Styles of Beyond. Den ble en stor suksess i rapper-miljøene.

«Kenji» er en sang der Mike Shinoda rapper solo. Her rapper han om hvordan det var for familien hans under andre verdenskrig og om rasismen i USA etter krigen. På slutten av sangen kommer et kort intervju med bestefaren og bestemoren til Shinoda, og hele intervjuet finnes på Fort Minors nettside.

## Sporliste
# «Introduction» 0:43
# «Remember the Name» 3:50
# «Right Now» 4:14
# «Petrified» 3:40
# «Feel Like Home» 3:53
# «Where'd You Go» 3:51
# «In Stereo» 3:29
# «Back Home»  3:44
# «Cigarettes» (Shinoda) – 3:40
# «Believe Me» 3:42
# «Get Me Gone» 1:56
# «High Road» 3:16
# «Kenji» 3:51
# «Red to Black» 3:11
# «The Battle» 0:32
# «Slip Out the Back» 3:56
## Bonus-sanger
# «Be Somebody» 3:15
# «There They Go» 3:17
# «The Hard Way» 3:54
# «Petrified» 3:32

## Singler fra CD-en
### Singler
***The Rising Tied**
*#*«[[Petrified]]»*
*#*«[[Believe Me]]»*
*#*«[[Remember the Name]]»*
*#*«[[Where'd You Go]]»*

## Eksterne lenker
*
George Larner

**George Edward Larner** (født 7. mars 1875 i Langley i Buckinghamshire (i dag Berkshire), død 4. mars 1949 i Brighton) var en britisk friidrettsutøver. 

Larner begynte ikke med kappgang før han var 28 år gammel. I løpet av tre år satte han ni verdensrekorder. Han la opp i 1906, for å konsentrere seg om arbeidet som politi i Brighton. Han bestemte seg imidlertid for å gjøre et comeback for å prøve å kvalifisere seg til OL 1908.

Under OL 1908 vant George Larner to gullmedaljer. Først vant han 3500 m kappgang på tiden 14.55, foran landsmannen Ernst Webb. Han vant også distansen over 10 engelske mil, med tiden 1.15,57, som også var ny verdensrekord.

## OL-medaljer
* 1908  London -  **Gull** i friidrett, 3 500 meter kappgang  Storbritannia
* 1908  London -  **Gull** i friidrett, 10 miles kappgang  Storbritannia

## Referanser


## Eksterne lenker
*
Bjørn Trumpy

**Bjørn Trumpy** (født 6. juli 1900 i Bergen, død 8. juni 1974) var en norsk fysiker.  Han virket ved
NTH (1918–35), der han studerte til kjemiingeniør (1922) og dr.techn. i fysikk (1927), studerte hos Max Born i Göttingen og Niels Bohr i København,
og virket senere som dosent i fysikk (1932-35).
Deretter overtok han etter Ole Andreas Krogness ved Geofysisk Institutt i Bergen (1935–59).  
Han ble leder for Bergen Museum (1946), ledet det lokale *Magnetisk Byrå* og planla
Institutt for fysikk og teknologi ved det kommende Universitetet i Bergen. Der ble han senere
professor i jordmagnetisme og kosmisk fysikk, såvel som første rektor (1948).
Han skrev rundt hundre vitenskapelige avhandlinger om atom- og molekylfysikk, kosmisk stråling og kjernefysikk og var tilknyttet CERN i sine senere år (1960).

Trumpy ledet Norsk Geofysisk Forening (1946–57), samt Norsk Fysisk Selskap (1954–57), der han også
ble æresmedlem (1972). Han ble kommandør av Den Kongelige St. Olavs Orden (1951), og ridder av Hans Majestet Pinnsvinets orden ved Studentersamfunnet i Bergen.
Ved Universitetet i Bergen finner man *Bjørn Trumpys hus*.

## Referanser
Naajaat

**Naajaat** er ei bygd i Avannaata kommune, nordvest på Grønland. Bygda hadde 44 innbyggere i 2018. Den ligger ca. 45 km nord for Upernavik.

Skolen i bygda heter Niisip atuarfia.

## Referanser
Anne Schäffer

**Anne Schäffer** (født 1957) er en norsk frilansjournalist og kunst- og litteraturkritiker. Hun har blant annet arbeidet med barnelitteratur og bildebøker. 

Anne Schäffer har vært kunst- og litteraturanmelder i Dagsavisen fra 1994 til 2001, i Bergens Tidende  fra 1996, i diverse tidsskrifter, blant annet i Kunsthåndverk (tidsskrift), Numer og TARA, og barnebokkritikk.no. Hun har også vært frilans billedredaktør i Aschehoug forlag fra 1994 til 2002 og i Det Norske Samlaget 2005. Schäffer var styremedlem i Norsk Kritikerlag fra 2000 til 2003 og styreleder samme sted fra mars 2009.  Fra 2010 overtar hun som redaktør av Numer, Tegnerforbundets tidsskrift om tegnekunst. 

I 2007 kåret Norsk kritikerlag Anne Schäffer til Årets litteraturkritiker.

## Eksterne lenker
* CV på barnebokkritikk.no
Skylar Grey

**Holly Brook Hafermann** (født 23. februar 1986), kjent under artistnavnet **Skylar Grey** (tidligere **Holly Brook**) er en amerikansk sanger og låtskriver. Hun ga ut debutalbumet sitt *[[Like Blood Like Honey]]* i 2006. Hun er mest kjent for å ha sunget med Mike Shinoda i bandet Fort Minor. «Where’d You Go» fikk best kritikk av alle sangene på Fort Minors album The Rising Tied.

## Bakgrunn
Hafermann kommer fra Mazomanie, Wisconsin. Hun startet å synge 15 år gammel. Da hun gikk i ungdomsskolen, pleide hun å dra til en Jazzbar rett etter skolen. Hun ble venn med mange av artistene der. Hun fikk ganske mye hjelp med å starte og synge av Jeff Eckels, en bassmusiker. Holly Brook første show var i Concourse Hotel Bar i Madison.

Hun flyttet til Los Angeles i 2003, der hun møte Jon Ingoldsby, en produsent som har Jobbet sammen med Madonna og Elton John. Sammen lagde de en sang som fikk Brad Delsons oppmerksomhet. Han er gitarist i Linkin Park. Brad Delson ordnet en kontrakt for henne i Machine Shop Recordings, der hun begynte å lage sin CD *[[Like Blood Like Honey]]*. Hun hjalp også Mike Shinoda, rapper/andrevokalist og gitarist i Linkin Park med å lage sitt sideprosjekt Fort Minor der de lagde sangen «Where'd You Go».

## Utgivelser
### Album
* *[[Like Blood Like Honey]]* (2006)
* *Don’t Look Down* (2013)
* *Natural Causes* (2016)
* *Skylar Grey* (2022)

### EP-er
* *Holly Brook EP* (2005)
* *Sony Connect Sets* (2005)
* *O’Dark:Thirty EP* (2009)
* *The Buried Sessions of Skylar Grey* (2012)
* *iTunes Session* (2013)
* *Angel with Tattoos* (2019)
* *Make It Through the Day* (2020)

### Bidrag
* Fort Minor – *[[The Rising Tied]]*: «Where’d You Go», «Be Somebody»
* *[[Maximum Ride Soundtrack]]*: «What I Wouldn't Give», «Wanted»
* *[[Sweet Tracks (Best Buy)#Sweet Tracks 2006|Sweet Tracks 2006]]*: «Candy Maker»
* Duncan Sheik – *Whisper House: «And Now We Sing»
* [[Sean Combs|Diddy]] – Dirty Money – *Last Train to Paris*: «Coming Home»
* [[will.i.am]] – *#willpower*: «Love Bullets»
* [[Eminem]] – *The Marshall Mathers LP 2*: «Asshole»
* [[David Guetta]] – *Listen*: «Shot Me Down», «Rise»
* [[Nicki Minaj]] – *The Pinkprint*: «Bed of Lies»
* [[T.I.]] – *Paperwork*: «New National Anthem»
* [[Papa Roach]] – *Crooked Teeth*: «Periscope»
* [[Macklemore]] – *Gemini*: «Glorious»
* [[Eminem]] – *Revival*: «Tragic Endings»
* [[Seeb]] – *Nice to Meet You*: «Say You Love Me»
* [[Eminem]] – *Music to Be Murdered By*: «Leaving Heaven»
* [[Eminem]] – *Music to Be Murdered By – Side B'': «Black Magic»

## Referanser


## Eksterne lenker
* 
* 
* 
*
Styles of Beyond

**Styles of Beyond** er en rappegruppe fra USA. Deres mest kjente plateutgivelse er The Rising Tied med Mike Shinoda, rapperen fra Linkin Park. Gruppen har også gitt ut andre plater som har mottatt positiv kritikk. 

## CD-er
### Forskjellige utgivelser fra før gjennombruddet
***2007 --** *[[DJ Cheapshot Presents... Mega Dudical]]*
***2007 --** *[[Razor Tag]]* (Presentert av DJ Green Lantern)
***2007 --** *[[Razor Tag: Key Cuts EP]]*
***2007 --** *Untitled 2nd Mixtape* (vil sannsynligvis inneholde *Damn*, som ble tatt fra *Rocket Surgery*. Planlagt utgivelse i november 2007.)

### CD-er
***1997 --** *[[2000 Fold (album)|2000 Fold]]* (Gjenutgitt i 1999)
***2002 --** *[[Terraform (album)|Terraform]]* (Aldri utgitt)
***2003 --** *[[Megadef (album)|Megadef]]*
***2008 --** *[[Rocket Surgery]]*

### CD-er/Singler
***2007 --** *[[Red Rum (single)|Red Rum]]*
***2007 --** *[[Whiskey Hill (album)|Whiskey Hill]]*
***2008 --** *[[The Publik Bizzares]]*

## Eksterne lenker
*
Waterloo stasjon

**Waterloo stasjon** er et stasjonskompleks i Lambeth, på sørbredden av Themsen i London. 

Komplekset består av jernbaneterminalen **London Waterloo** (som har flest plattformer og størst areal av alle Storbritannias stasjoner), jernbanestasjonen **Waterloo East** og undergrunnsstasjonen **Waterloo**. Frem til november 2007 var *Waterloo International* Londons endestasjon for Eurostar-tog fra kontinentet. Disse togene er nå flyttet til St. Pancras.

|}
## Eksterne lenker
* Tog til London Waterloo jernbanestasjon The trainline (Engelsk)
* London Waterloo jernbanestasjon National Rail Enquiries (Engelsk)
* London Waterloo East jernbanestasjon National Rail Enquiries (Engelsk)
* Waterloo Underground Station Transport for London (Engelsk)
Natteravn

**Natteravn** kan referere til:

* Nattravn, en fugleart
* Nattravner, en biologisk familie med mange fuglearter
* Natteravnene, en norsk forening
* Stiftelsen Natteravnene, en norsk stiftelse
Slåstad

**Slåstad** er en skolekrets, et poststed og en gard i Sør-Odal i Innlandet. Garden har gardsnummer 28 og ligger langs fylkesvei 209, på vestsida av Dølisjøen og østsida av Storsjøen, seks kilometer nordøst for administrasjonssentret Skarnes. Elevene i skolekretsen går på  Gommasvingen skole på Skarnes. På Slåstad ligger Slåstad barnehage. Poststedet har postnummer 2110.

Navnet var på gammalnorsk *Slóarstaðir* med betydning «Sloas sted» eller garden ved Sloa. Sloa er åa som renner fra Dølisjøen og ut i Glåma.
10. serierunde i Premier League 2007/08

**10. serierunde i Premier League 2007/08** var en serierunde i engelsk herrefotballs Premier League sesong 2007/2008. Serierunden begynte lørdag 20. oktober med Everton mot Liverpool kl. 13.45. Fra kl. 16.00 ble det spilt seks kamper, og kl. 18.15 spilte Aston Villa mot Manchester United. Søndag 21. oktober spilte West Ham hjemme mot Sunderland, og 22. oktober spilte Newcastle hjemme mot Tottenham.

## Kampafakta

----

----

----

----

----

----

----

----

----

----

## Eksterne lenker
* Premier League 2007/08: Terminliste og resultater på altomfotball.no
Michael E. Briant

**Michael E. Briant** (født 14. februar 1942 i Bournemouth i Hampshire i England) er mest kjent som en regissør, men har også jobbet som skuespiller og produsent.

Briant fikk jobb hos BBC da han var 21 år gammel som scenemesterassisten i dramaavdelingen og ett år senere ble han produksjonsassistent.

I 1966 tok han et regissørkurs og han regisserte episoder av serier som *[[Z-Cars]]*, *[[Doctor Who]]* og *[[Emmerdale Farm]]*.

Han regisserte blant annet historiene *[[Revenge of the Cybermen]]*, *[[The Robots of Death]]* og *[[The Sea Devils]]* av *Doctor Who*. Hans favoritt er *The Robots of Death*, men han er mest stolt over regisseringen han gjorde på dramaserien *Secret Army*, som han jobbet på i 1978 og 1979. Han regisserte også fire av seks episoder av oppfølgeren *Kessler* og thrillerserien *Blood Money* hvor han hyrte mange av skuespillerne fra *Secret Army*. Han flyttet deretter til Nederland og regisserte TV-serier der.

I 1980-årene regisserte han episoder av såpeoperaen *[[EastEnders]]*. Han jobbet da med Julia Smith og Tony Holland, som han hadde tidligere jobbet med på *Z-Cars*.

Briant bor nå i Frankrike hvor han driver på med seiling.

## Eksterne lenker
* 
*
Hoobastank

**Hoobastank** er et amerikansk rocke-band fra Agoura Hills, California som ble etablert i 1994 av vokalisten og gitaristen i bandet. Bandet har lansert tre studioalbum og deres mestselgende album er «The Reason» utgitt i 2003. Det har solgt over 2 millioner kopier i USA. Den første singelen til albumet «The Reason» var «Same Direction».

## Studioalbum
*1997 	Muffins 	
*1998 	They Sure Don't Make Basketball Shorts Like They Used To
*2001 	Hoobastank 	Island Records 	US #25, platina
*2002 	The Target EP 	Island Records 	EP, konsertopptak
*2003 	The Reason 	Island Records 	US #3, 2x platina
*2006 	Every Man for Himself 	Island Records 	US #12, gull
## Eksterne lenker
* 
* 
*
Tussaaq

**Tussaaq** er en bygd i Avannaata kommune, nordvest på Grønland. Bygda var per 2018 fraflyttet.

Bygda ligger ca. 33 km nord for Upernavik. Butikken i bygda stengte på begynnelsen av 1990-tallet, og bygda ble fraflyttet.

## Referanser
Eli Arnstad

**Eli Arnstad** (født 1962) er en norsk politiker (Sp). Hun er fra 23. mai 2022 ordfører i Stjørdal kommune.

## Liv og virke
Hun gikk Ole Vig videregående skole og Mære landbruksskole, og studerte deretter økonomi, administrasjon og ledelse, offentlig rett og statsvitenskap ved Nord-Trøndelag distriktshøgskole/Høgskolen i Nord-Trøndelag. Hun hadde sentrale verv i Senterungdommen og Norges Gymnasiastsamband.

Arnstad var medlem av Nord-Trøndelag fylkesting 1984–1991 og møtte fast som stortingsrepresentant for Nord-Trøndelag så lenge Johan J. Jakobsen satt i regjering 1985–1986 og 1989–1990. Hun satt i Stortingets forbruker- og administrasjonskomité, så i Stortingets justiskomité.

Hun var administrerende direktør ved Stiklestad Nasjonale Kultursenter 1998–2000, daglig leder i Stjørdal Næringsforum i 2001, administrerende direktør i Enova 2001–2007 og konsernbanksjef i SpareBank 1 SMN med hovedansvar for bankens gavefond 2012–2022.

Hun har vært styremedlem i Vattenfall, AF Gruppen, Posten Norge og SpareBank 1 SMN, leder for fotballavdelingen i Idrettslaget Fram, styreleder i Trøndelag Fotballkrets og styremedlem i Norges Fotballforbund.

I 2019 ble Eli Arnstad innvalgt i Stjørdal kommunestyre og formannskap. I 2022 ble hun valgt til ordfører i Stjørdal.

### Familie
Hun vokste opp på slektsgården Vestre Arnstad på Skatval som datter av Aasta (født Auran) og Arne Arnstad. Hun er tvillingsøster av Senterparti-politikeren Marit Arnstad.

Farfaren Peder J. Arnstad var ordfører og fylkesordfører, farbroren Per Magnar Arnstad var statssekretær og assisterende generalsekretær i Senterpartiet, og gammelonkelen (farmors bror) Johan A. Vikan var ordfører, fylkesordfører, stortingsmann og formann i Norges Bondelag. En av hennes oldefedre på morssiden, Karl Eidsvik, var også ordfører og formann i fylkestinget.

Hun har vært gift med Iwar Arnstad (født Andersson). De har datteren Ada Arnstad, som også er Senterparti-politiker.

## Referanser


## Eksterne lenker
*
SWF

Forkortelsen **SWF** har flere betydninger:

* Shockwave Flash &ndash; et filformat innen proprietær vektorgrafikk, produsert av Adobe Flash
* **''S**overeign **W**ealth **F**und'' &ndash; engelsk navn på statlige investeringsfond
* Alternativ internasjonal valutakode for sveitsisk franc
* Single White Female &ndash; film fra 1992
Agoura Hills

**Agoura Hills** er en by som i 1982 ble innlemmet i Los Angeles County i California. Agoura Hills har om lag  innbyggere og er en by der artister fra musikkgrupper som Linkin Park, Incubus, Fort Minor og Hoobastank bodde før de var berømte. Cobalt Cafe er en restaurant i byen som mange artister besøker.

Agoura Hills ble grunnlagt på 1500-tallet av spanske misjonærer som skulle spre kristendommen til indianerne. På 1700-tallet, under mange spanske ekspedisjoner i Nord-Amerika, ble Agoura Hills til et stort landbruksområde.

## Referanser


## Eksterne lenker
*
Polarisering

**Polarisering** har flere betydninger:

* Elektromagnetisk polarisering er en egenskap ved lys og annen elektromagnetisk stråling. 
* I elektrostatikk kan polarisering referere til et felt i et dielektrisk materiale, som f.eks en kondensator. 
* Molekyler som er elektriske dipoler kan  polariseres, dvs at ladningene forskyves. Se Van der Waalske krefter. Tilsvarende finnes det magnetiske dipoler.
* Polarisering (politikk og samfunn) er en prosess der en gruppe deler seg i to motstridende grupper eller beveger seg mot de to ekstreme fløyene på en politisk akse.
Føresvik

**Føresvik** er ei bygd og administrasjonssentrum for Bokn kommune i Rogaland. Stedet var anløpshavn for Flaggruten. Føresvik har butikk, post og gjestehavn med bunkringsmulighet.
## Referanser
EM på skøyter 2008

**EM på skøyter 2008**, det 33. for kvinner og det 102. for menn, ble avholdt 12. og 13. januar 2008 i overbygde Kolomna kunstisbane i Kolomna, Russland. 

Tittelforsvarere fra EM på skøyter 2007 i Collalbo i Italia er tsjekkiske Martina Sáblíková og nederlandske Sven Kramer. Sven Kramer vant EM for menn, ett drøyt poeng foran Håvard Bøkko, og med italienske Enrico Fabris på bronse. Ireen Wüst vant EM for kvinner, Paulien van Deutekom fikk sølv mens Martina Sáblíková vant bronse. 

## Dag 1
### 500 meter kvinner

### 500 meter menn

### 3000 meter kvinner

### 5000 meter menn

## Dag 2
### 1500 meter kvinner

### 1500 meter menn

### 5000 meter kvinner

### 10000 meter menn

## Sammenlagt
### Kvinner

### Menn

## Eksterne lenker
* Internasjonale høydepunkter i hurtigløp 2009-2011
University of Nottingham

**University of Nottingham** er et britisk universitet i Nottingham i Øst-Midlands i  England. Universitetet har sin historiske bakgrunn i en skole som ble grunnlagt i 1798, og ble etablert som høyskole i 1877. I 1948 ble det gitt status som universitet.

Universitetet består av seks campuser, hvorav to er utenfor Storbritannia. Universitetets hovedsete er University Park Campus like utenfor Nottingham. Denne eiendommen ble gitt til universitetet i 1928 av Jesse Boot, grunnleggeren av apotekerkjeden Boots. I 1947 ble Midlands Agricultural and Dairy College i Sutton Bonington, sør for Nottingham, en del av den daværende høyskolen.

Et nytt byggeprosjekt på et område like ved University Park Campus ble åpnet i 1999 under navnet Jubilee Campus, og i 2005 ble deler av  det gamle Carlton Studios til King's Meadow Campus. Det finnes også to deler av universitetet utenfor Storbritannia. University of Nottingham Malaysia Campus har undervist studenter fra 2000, men først i 2005 hadde de en egen campus i Semenyih utenfor Kuala Lumpur. I 2005 ble University of Nottingham Ningbo, China offisielt åpnet av John Prescott, selv om de første studentene hadde startet året for.

## Forskning
Universitetet er spesielt kjent for sin forskning på Magnetic Resonance Imaging (MRI) og professor Sir Peter Mansfield, som har jobbet ved universitetet siden 1964, ble i 2003 gitt Nobelsprisen i medisin. Det samme året fikk en annen person med forbindelser til universitetet, Clive Granger, Sveriges Riksbanks pris i økonomisk vitenskap til minne om Alfred Nobel. Granger tilbrakte 22 år ved universitetet som student og senere foreleser.

## Rangeringer
Universitetet har vært regnet som et av de ledende forskingsbaserte britiske universiteter, som var å finne blant de høyest rangerte.
University of Nottingham ble rangert som nummer 25 av 126 britiske universiteter på Complete University Guides liste for 2016 og som nummer 28 av 119 britiske universiteter på *[[The Guardian]]s* 2016-liste.

THE World University Rankings 2014-2015 plasserte universitetet som det 171. av de 500 beste universitetene i verden. I QS World University Rankings for 2014 rangerte universitetet som nummer 77 og i Academic Ranking of World Universities (Shanghai-rankingen) for 2014 som nummer 101-150 av verdens universiteter.

## Kjente tidligere studenter
* D.H. Lawrence, britisk forfatter
* Suraya Marshall, offiser i Royal Air Force 
* To av Malaysias konger
* Tolv nåværende (2007) medlemmer av Det britiske parlamentet

## Referanser


## Eksterne lenker
*
George H. Smith

**George Hamilton Smith** (født 10. februar 1949 i Japan hvor hans mor og far var stasjonert, død 8. april 2022) var en libertariansk forfatter og lærer. Han vokste hovedsakelig opp i Tucson (Arizona), og gikk på University of Arizona i flere år før han sluttet uten noen avsluttende grad.  

Etter at han flyttet til Los angelse i 1971, fikk Smith en kontrakt fra Nash Publishing (da lokalisert i Los Angeles) for å skrive en bok om ateisme. Hans første bok, *Atheism: The Case Against God* (1974), ble sannsynligvis den mestselgende boken om ateisme i det 20. århundre. 

Smith har undervist siden syttitallet, først for hans eget *Forum for Philosophical Studies* (med kontorer på Sunset Boulevard i Los Angeles), senere ved Cato Institute og Institute for Humane Studies (IHS). I nesten 20 år, fra midten av 1970-tallet til midten av 1990-tallet, underviste han politisk fiolosofi og amerikansk politisk og intellektuell historie for universitetstudenter på seminarer sponset av Cato Institute og IHS.

Siden 1971, mer en hundre av Smiths artikler og bokomtaler har blitt publisert i en rekke publikasjoner som *[[The New York Times]]*, *[[Arizona Daily Star]]*, *[[Reason Magazine]]*, *[[Free Inquiry]]*, *[[The Humanist]]*, *[[Inquiry]]*, *[[Cato Policy Report]]*, *[[Liberty]]*, *[[The Voluntaryist]]*, Academic Associates *Book News*, *[[Journal of Libertarian Studies]]* og *[[Humane Studies Review]]*.

Hans publiserte arbeider dreier seg ofte om dødsstraff (motstander mot all bruk), anarkisme, religiøs toleranse og ateisme. Han har skrevet om William Wollaston, Herbert Spencer, Thomas Hobbes, John Locke, Ayn Rand og andre.

## Bibliografi

* **, 1974. ISBN 0-8402-1115-5 og ISBN 0-87975-124-X
* «William Wollaston on Property Rights», *[[Journal of Libertarian Studies]]*, bd. 2, nr. 3, (1978): 217–225.
* «Justice Entrepreneurship in a Free Market», *Journal of Libertarian Studies*, bd. 3, nr. 4  (Vinteren 1979): 405–26
* «Justice Entrepreneurship Revisited», *Journal of Libertarian Studies*, bd. 3, nr. 4  (Vinteren 1979): 453–69.
* «Herbert Spencer's Theory of Causation», *Journal of Libertarian Studies*, bd. 5, nr. 2 (våren 1981): 113–52.
* *Atheism, Ayn Rand and Other Heresies*, 1991. ISBN 0-87975-577-6
* «A Killer’s Right to Life», *[[Liberty (1987)|Liberty]]*, bd. 10, nr. 2 (november 1996): 46.
* «Inalienable Rights?», *Liberty*, bd. 10, nr. 6 (juli 1997): 51
* *Why Atheism?*, 2000. ISBN 1-57392-268-4

## Omtaler og kommentarer
* Anthony Flood, "The Fatal Flaws of George Smith's ''Atheism: The Case against God''"
* David Gordons omtale ''Atheism: Ayn Rand and Other Heresies'' i ''The Journal of Libertarian Studies'', Vol. 10, no. 2 (høsten 1992)
* N. Stephan Kinsellas respons til Smith om hans syn på dødsstraff
* Steven Strasnick. ''"Justice Entrepreneurship in A Free Market": Comment''

## Referanser
Holografi

**Holografi** (gresk: *holo*&nbsp;=&nbsp;hel eller fullstendig, *graphos*&nbsp;=&nbsp; skreven eller budskap) er en avansert form for fotografi der bildet, et såkalt **hologram**, viser motivet tredimensjonalt. Holografiteknikken brukes for å lage virkelige og virtuelle bilder av gjenstander. Metoden kan også anvendes for å lagre informasjon optisk. 

Hologrammer lages ved at en fotografisk plate blir belyst med refleksjoner fra gjenstanden som skal avfotograferes, og samtidig med laserlys direkte fra hovedlyskilden (referanselyskilden). Samspillet (interferensen) mellom lysbølgene fra gjenstanden og fra lyskilden danner et mønster som blir registrert på filmen. Når filmen blir fremkalt og deretter blir belyst, kan en se dette mønsteret i form av et tredimensjonalt bilde.  Hvert eneste punkt på hologrammet inneholder informasjon om hele det avfotograferte objektet.

## Historie
Holografi ble beskrevet i 1947 av den ungarske fysikeren Dennis Gabor (1900&ndash;1979). For dette ble han tildelt Nobelprisen i fysikk år 1971. Oppdagelsen var et uventet resultat av forskning for å forbedre elektronmikroskopet, men den fikk ikke gjennomslag før laseren, en lyskilde som sender ut en avgrenset og jevn lysståle, ble oppfunnet i 1960.

Hologram er vanlig som «framtidens 3D-bilder» i science fiction-bøker og -filmer, som for eksempel i tv-serien Star Trek.
Loyautéøyene

**Loyautéøyene** (fransk: *Îles Loyauté*, på norsk også *Lojalitetsøyene*) er en øygruppe i Melanesia i Stillehavet nordøst for Ny-Caledonia. De er en av de tre provinsene som utgjør territoriet Ny-Caledonia. Øyene har et samlet areal på 1 981 km². Provinsen hadde i 2014  innbyggere. De viktigste øyene i gruppen er Ouvéa, Maré og Lifou. I tillegg kommer de mindre øyene Tiga, Mouli og Faiava.

Loyautéøyene utgjør en del av økoregionen Ny-Caledonias regnskoger. Høyeste punkt er på Maré og når 138 meter over havet.

Befolkningen på Loyautéøyene er av blandet melanesisk og polynesisk opphav. Øyene ble i 1827 utforsket av Jules Dumont d’Urville. Frankrike tok øygruppen i besittelse i 1853 sammen med Ny-Caledonia.

## Politikk og administrasjon
Loyautéøyene er en av tre provinser i Ny-Caledonia. Provinsforsamlingen for Loyautéøyene har sete i Wé på Lifou.
 
Det er tre kommuner i provinsen: Lifou (Lifou og Tiga), Maré og Ouvéa.


Nowa Kaledonia.jpg|Parti av Maré
Ouvea Falaises de Lekini.jpg|Lagunene på Ouvéa er en del av verdensarven
Traput-cases.jpg|Tradisjonell bygning på Lifou


## Referanser


## Eksterne lenker
* La province des îles Loyauté (fransk)
Sikkerhetsoppdatering

En **sikkerhetsoppdatering** er en fiks fra produsenten av et programvareprodukt.

De fleste sikkerhetsoppdateringer utbedrer ett eller flere alvorlige eller mindre alvorlige sikkerhetshull i en programvare eller i et system, som kan bli utnyttet av hackere eller farlig programvare. 

De fleste programvareprodusenter som Microsoft, Apple osv lager og gir ut sikkerhetsoppdateringer så snart som mulig når de finner sikerhetshull i programvaren de lager.

Microsoft publiserer sine oppdateringer på Microsoft update
Stalin-grunnloven

**Stalin-grunnloven** er det vanlige navnet på Sovjetunionens grunnlov fra 1936. 

Grunnloven ble vedtatt 5. desember det året, og innførte omfattende endringer av statsstyret i Sovjetunionen. Grunnloven innførte på papiret allmenn stemmerett, og anerkjente rettigheter som rett til arbeid, hvile, fritid, helsetilbud, syke- og eldreomsorg, bolig, utdannelse og kulturtilbud. Vestlige historikere oppfatter overveiende grunnloven som et propagandadokument uten særlig betydning.

Stalin-grunnloven var den av Sovjetunionens fire forfatninger som overlevde lengst; den ble erstattet av en ny grunnlov i 1977 (Sovjetunionens grunnlov av 1977).

Folkerepublikken Polens grunnlov var i stor grad basert på Stalin-grunnloven.
Sovereign Base Areas Police

**Sovereign Base Areas Police** er den lokale, sivile politietaten for De britiske suverene baseområder Akrotiri og Dekelia på Kypros. Etaten ble opprettet i august 1960 og har ansvar for alle de 15&nbsp;000 innbyggerne i baseområdene, herunder militært personell. Militære lovbrudd som begås på militært område blir imidlertid etterforsket av en militær avdeling, Cyprus Joint Police Unit, bestående av personell fra Royal Military Police og Royal Air Force Police.

Sovereign Base Areas Police består av 256 polititjenestemenn, hvorav syv er britiske embetsmenn mens de resterende rekrutteres fra de greskkypriotiske og tyrkiskkypriotiske folkegruppene. I tillegg til alminnelige politigjøremål har etaten ansvar for Dekelia fengsel.

Sovereign Base Areas Police administreres av Forsvarsministeriet, men er ikke en del av Ministry of Defence Police.

## Bilder

SBA police car in Cyprus.JPG
SBA police car.jpg
Sba motor.jpg
SBA police motorcycle 02.JPG


## Eksterne lenker
*
Digital kino

**Digital kino** refererer til bruk av digital teknologi til å distribuere og vise filmer. Den ferdige filmen kan bli distribuert på platelagre, DVD-er eller satellitt istedenfor den tradisjonelle filmrullen.

## Litteratur
* Laurent Creton, Kira Kitsopanidou (sous la direction de), ''Les salles de cinéma : enjeux, défis et perspectives'', Armand Colin/Recherches, Paris, 2013.
* Eric Le Roy, ''Cinémathèques et archives du film'', Armand Colin, Paris, 2013.
Oppedal i Viksdalen

**Oppedal** er navnet på (gårdsnummer 14) i bygden Viksdalen i Gaular kommune.

## Beliggenhet
Gården ligger på sørsiden av elven Gaula i Eldalsdalen. Lendet er flatt og jordsmonnet består for det meste av morene og sandjord. Dette gir et godt grunnlag for jordbruksvirksomhet. Det er også gode forhold for skogsdrift både av løv- og naturlig barskog.
En forgrening av Gaula kommer fra fjellet over Oppedal. Denne elven blir kalt for **Kvernhuselva**(stølselva) og på vei ned i dalen danner elven Brekkefossen. Elven deler Oppedalsgrenden i Ytre Oppedal og Indre Oppedal.

## Bruksinndeling
**Indre Oppedal** bestod oppbrinnelig av 2 bruk (Gnr 14, Bnr 1 og 2). Begge brukene har blitt drevet med en kombinasjon av små- og storfe, i tillegg til noe skogbruk. Idag er kun et av brukene i drift med husdyr. Begge brukene har egne støler på østsiden av stølselva.

**Ytre Oppedal** bestod også av to bruk (Gnr 14, Bnr 3 og 4). Også her er et av brukene i drift med husdyr idag. Disse to brukene har støl på vestsiden av Kvernhuselva. I 1909 ble det skilt ut et femte bruk på Oppedal (Gnr 14, Bnr 5), det ble skilt fra bruk 3, og fikk navnet **Seteneset**. Dette bruket er også i drift med husdyr.
Det sjette bruket på Oppedal er Bnr 12 **Storemyra**. Dette bruket ble skilt ut fra bruk 1 og 2, med ca 50% fra hver, og det ble fraskilt i 1932. Bruket ligger midt i dalføret og er adskilt fra de andre brukene med et løp av Gaula.

## Historisk
Oppedal er nevnt i kilden Bergens Kalvskinn fra rundt 1350, en finner her at gården har skyld til Hestadkyrkja.

## Bildegalleri


Image:Old house at Oppedalsstølen.jpg|Gammel låve ved Oppedalsstølen 
Image:Brekkefossen.JPG|Brekkefossen ved Oppedal i Viksdalen 


## Kilder
* Timberlid, Jan Anders, *Bygdebok for Gaular Band IV, Gardar og folk. Viksdalen Sokn*, Oslo 1998. ISBN 82-994538-2-8